
Συνημ.: 

Διπλότυπο Δ.Ο.Υ. (Α/Α 11538/26-07-2013)



ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.) τροποποίησης του καταστατικού της Εταιρείας Περιορισμένης Ευθύνης με την επωνυμία «GPD ΠΑΡΑΓΩΓΗ ΚΑΙ ΕΜΠΟΡΙΑ ΗΛΕΚΤΡΙΚΗΣ ΕΝΕΡΓΕΙΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», διακριτικό τίτλο «GPD ΕΠΕ» και αριθμό ΓΕΜΗ 009326101000.
                                                                        Ο ΠΡΟΕΔΡΟΣ
ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Ανακοινώνει ότι την 01/08/2013 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης 84691, η υπ’ αριθ. 3.528/19-07-2013 πράξη της Συμβολαιογράφου Αθηνών ΜΑΡΙΑΣ ΓΕΩΡΓΙΟΥ ΠΡΑΧΑΛΗ, περί τροποποίησης και κωδικοποίησης του καταστατικού της Εταιρείας Περιορισμένης Ευθύνης με επωνυμία «GPD ΠΑΡΑΓΩΓΗ ΚΑΙ ΕΜΠΟΡΙΑ ΗΛΕΚΤΡΙΚΗΣ ΕΝΕΡΓΕΙΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», διακριτικό τίτλο «GPD ΕΠΕ» (η σύσταση της είχε καταχωρισθεί στο Πρωτοδικείο Αθηνών με γενικό αριθμό 5524 και ειδικό αριθμό 1704, και σε περίληψη στο υπ’ αρ. 2355/06-04-2010 Φ.Ε.Κ)  που γράφηκε στο ΓΕΜΗ την 04/12/2012 με αριθμό ΓΕΜΗ 009326101000, σύμφωνα με την οποία οι 1) η ΠΑΝΑΓΙΩΤΑ- ΣΤΑΜΑΤΙΑ ΓΙΑΝΝΟΠΟΥΛΟΥ του Γεωργίου και της Βασιλικής, 2) ο ΔΗΜΗΤΡΙΟΣ ΓΙΑΝΝΟΠΟΥΛΟΣ του Γεωργίου και της Βασιλικής και 3) ο ΙΩΑΝΝΗΣ ΣΕΦΕΡΙΑΔΗΣ του Σεραφείμ και της Ευσταθίας ως μοναδικοί εταίροι  της ανωτέρω εταιρείας, συνερχόμενοι ενώπιον της συμβολαιογράφου σε Γενική Συνέλευση, αποφάσισαν τα εξής:

Α) Την αύξηση του κεφαλαίου της εταιρείας, κατά τετρακόσιες δέκα έξι χιλιάδες επτακόσια (416.700) ευρώ  με αντίστοιχη τροποποίηση των άρθρων 5 και 26 του καταστατικού, τα οποία διαμορφώνονται ως εξής:
                                                                           «ΑΡΘΡΟ 5 


Το κεφάλαιο της εταιρίας ορίζεται σε επτακόσιες εξήντα χιλιάδες διακόσια (760.200,00) ευρώ, διαιρούμενο σε είκοσι πέντε χιλιάδες τριακόσια σαράντα (25.340) εταιρικά μερίδια, αξίας τριάντα (30,00) ευρώ εκάστου, και στο οποίο συμμετέχουν οι εταίροι ως εξής:

α) Ο Δημήτριος Γιαννόπουλος του Γεωργίου με επτά χιλιάδες εξακόσια δύο (7.602) εταιρικά μερίδια, της μερίδας συμμετοχής του ανερχόμενης σε διακόσιες είκοσι οκτώ χιλιάδες εξήντα (228.060) ευρώ, ήτοι κατά ποσοστό τριάντα τοις εκατό (30%) επί του εταιρικού κεφαλαίου.

β) Η Παναγιώτα - Σταματία Γιαννοπούλου του Γεωργίου με πέντε χιλιάδες εξήντα οκτώ (5.068) εταιρικά μερίδια, της μερίδας συμμετοχής της ανερχόμενης σε εκατόν πενήντα δύο χιλιάδες σαράντα (152.040) ευρώ, ήτοι κατά ποσοστό είκοσι τοις εκατό (20%) επί του εταιρικού κεφαλαίου.

γ) Ο Ιωάννης Σεφεριάδης του Σεραφείμ με δώδεκα χιλιάδες εξακόσια εβδομήντα (12.670) εταιρικά μερίδια, της μερίδας συμμετοχής του ανερχόμενης σε τριακόσιες ογδόντα χιλιάδες εκατό ( 380.100) ευρώ, ήτοι κατά ποσοστό πενήντα τοις εκατό (50%) επί του εταιρικού κεφαλαίου.

Το παραπάνω εταιρικό κεφάλαιο μπορεί να αυξάνεται με απόφαση της Γ ενικής Συνέλευσης των εταίρων.

Οι εταίροι είναι υποχρεωμένοι να χρηματοδοτούν την εταιρεία με άτοκα δάνεια, κατά τα παραπάνω ποσοστά συμμετοχής τους, όταν υπάρχει ανάγκη, για την εκπλήρωση του σκοπού της εταιρείας και πάντα υπό τους όρους 
και προϋποθέσεις ιδίως του άρθρου 37 και των λοιπών διατάξεων του Ν. 3190/1955 "Περί εταιρειών περιορισμένης ευθύνης όπως ισχύει σήμερα. Η χρηματοδότηση αυτή είναι προσωρινή. Οι εταίροι θα αναλαμβάνουν τα ποσά των δανείων τους στο τέλος κάθε χρήσης ή και νωρίτερα, αν η εταιρεία έχει οικονομική

δυνατότητα.

Η αδυναμία ενός εταίρου να συμμετάσχει σε αναγκαία χρηματοδότηση, κατ' αναλογία με το εταιρικό του μερίδιο, αποτελεί λόγο για σύγκληση της Γενική Συνέλευσης των εταίρων όπου το θέμα θα επιλυθεί με μεταβίβαση μεριδίων του εταίρου που δεν θα συμμετάσχει στην χρηματοδότηση στους εταίρους που θα συμμετάσχουν»
                                                                           «ΑΡΘΡΟ 26 


Το κατά το άρθρο 5 του παρόντος Καταστατικού εταιρικό κεφάλαιο, βεβαιώνεται από τους εδώ συμβαλλόμενους ότι έχει καταβληθεί ως εξής:

α) Ο Δημήτριος Γιαννόπουλος του Γεωργίου, κατέβαλε σε μετρητά διακόσιες είκοσι οκτώ χιλιάδες εξήντα (228.060) ευρώ και έχει λάβει επτά χιλιάδες εξακόσια δύο (7.602) εταιρικά μερίδια.

β) Η Παναγιώτα - Σταματία Γιαννοπούλου του Γεωργίου, κατέβαλε σε μετρητά εκατόν πενήντα δύο χιλιάδες σαράντα (152.040) ευρώ και έχει λάβει πέντε χιλιάδες εξήντα οκτώ (5.068) εταιρικά μερίδια.

γ) Ο Ιωάννης Σεφεριάδης του Σεραφείμ, κατέβαλε σε τριακόσιες ογδόντα χιλιάδες εκατό (380.100) ευρώ και έχει

δώδεκα χιλιάδες εξακόσια εβδομήντα (12.670) εταιρικά μερίδια.»
Και  Β) Την Κωδικοποίηση του καταστατικού της παραπάνω εταιρείας.            
                                                 Με εντολή Προέδρου ΕΒΕΑ

                                            Η ΠΡΟΪΣΤΑΜΕΝΗ 

                              ΤΗΣ ΔΙΕΥΘΥΝΣΗΣ ΜΗΤΡΩΩΝ & ΑΥΠΣ 

                                                                            ΠΑΝΑΓΙΩΤΑ ΑΘΑΝΑΣΙΟΥ
Κοινοποίηση :

« GPD ΕΠΕ »

